O tla ba a era bjang mola le marena ao a khunamelwago a nkhunamela?
Ke re le Baruti ba re ge ba rera, ba bitša la ka leina thobela.
Mankgonyaneng pukung ya boMateu ke a tsebega
Gothwe ke mobe gwa fetša gwa thwe ke yo mmotse
Se tšhoge morwa’rre le wena boikgethelo bja gore o mpona bjang o nabjo.
Se thabe kudu kgaetšedi ya Mašilo, ge o ka mpona ke le mobe o tla šulafalelwa
A ka maina o ka se a fetše, sa ka sereto se na le hlogo eupša sa hloka mosela.
Digwagwa le mekgaritswane di a sohlwa fao ke tshepishitswego
Go thwe “Sengwe le sengwe ke tla se dira, wena mphe fela setsekana sa ka”
Wa nhloya o kotsing, wa nthata kudu o kotsing.
Nna le kgomo ya mošate ga re fapane ga kaalo, ke dio ba fela ke le kaonana go e feta
Maatla a ka ke ledimo, kwano le lerato makgatheng ga bana ba mpa ke a fofora ka feta
Ge nka re ke dira mabotse le gona o ka se rate ke go botše.
Gauteng le Kapa ge di eme ka tsela yela, ke nna mo ke fetilego.
Ge o bona boramafahla dimpa di gošogile di kgorometšwa ka difatanaga , ke nna modingwana
Madila le nama o tla di tsea kae ge o sa ikgweranye le nna?
O a nthata, ga o nthate o tla nkhunamela, se nngangiše.
Ka bolela ke boletse nna phekokgolo ya dihlalefi le mašilo, o rata bjaang?!
nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn